Sheila Herrero - Biquipedia, a enziclopedia libre

# Sheila Herrero

### De Biquipedia

Sheila Herrero Lapuente, esportista aragonesa naxita lo 28 de chunio de 1976 en Zaragoza.

Considerata una d'as millors patinadoras d'o mundo en a modalidat de patinache de belozidat sobre ruedas, Sheila se retiró d'as competizions en otubre de 2003, á la edat de 27 años, dixando dezaga d'ella un palmarés estelar. Os suyos 15 tetulos en campionatos d'o mundo la combertioron en a esportista d'o Estato español con més trunfos mundials, per debán d'o motoziclista Ángel Nieto. Conta antimés con 88 tetulos en campionatos d'España e 36 en campionatos d'Europa, abendo trunfato 49 bezes en competizions internazionals.

A clamata "Chitana Dorata", filla de pais tamién patinadors, s'adedicó dende bien chiqueta á lo patinache. Á lo largo d'a suya carrera, Sheila rezebió numbrosos reconoximientos e importans destinzions d'as més altas instituzions aragonesas e españolas. En l'inte d'o suyo abandono d'as competizions, Sheila confirmaba lo suyo deseyo de continar relazionata con o patinache, debez que o suyo intrés pero o mundo d'o diseño e a moda.

O premio d'a Fiesta d'o Patín d'Hipercor, a primera d'as cuals se reyalizó l'abril de 2004 en Zaragoza, leba per nombre Gran Premio Sheila Herrero.

## [Editar] Trunfos prenzipals

1994

- Campiona d'o Mundo en 1.500 metros en Gujan Mestras (Rechión d'Aquitania, Franzia)

1996

- Campiona d'o Mundo en 5.000 metros en Padua (rechión de Benezia, Italia)

1998

- Campiona d'o Mundo en 5.000 metros en Pamplona (Nabarra)

1999

- Campiona d'o Mundo en relebos á l'americana, maratón, 5.000, 10.000 e 15.000 metros en Santiago de Chile (Chile)

2000

- Campiona d'o Mundo en 5.000 e 10.000 metros en Barrancabermeja, (estato de Santander, Colombia)

2001

- Campiona d'o Mundo en 5.000 e 10.000 puntuazión/eliminazión, 15.000 e maratón en Valance d'Agen (rechión d'os Pirinés, Franzia)

2002

- Medalla d'oro en a modalidat d'os 10.000 metros combinata d'os Campionatos d'o Mundo de Patinache de Belozidat en pista, en Ostende (Flandes, Belchica)
- Medalla de plata en a modalidat d'os 15.000 metros combinata d'os Campionatos d'o Mundo de Patinache de Belozidat en pista, en Ostende (Flandes, Belchica)
- Campiona d'España en 1.500 e 5.000 metros puntuazión e 15.000 metros eliminazión en Sansomendi, Bitoria (País Basco)
- Medalla de plata en 3.000 metros en linia e 5.000 metros puntuazión, e de bronze en 10.000 metros eliminazión, en a modalidat de zercuito d'o Campionato d'Europa , en Grenade sur Garone (rechión d'os Pirinés, Franzia)
- Campiona en 5.000 metros puntuazión en pista e en 3000 metros linia, subcampiona en 10.000 metros eliminazión en pista e medalla de bronze en encorredura per equipos 1.500 metros, en a modalidat de pista d'o Campionato d'Europa, en Grenade sur Garone (rechión d'os Pirinés, Franzia)

2003

- Medalla de bronze en os 10.000 metros puntuazión d'o Campionato d'Europa, en Padua (Rechión de Benezia, Italia)

4 Récords mundials

- en 5.000 metros, o 5 de setiembre de 1998
- en 10.000 metros, l'1 d'otubre de 1999
- en 15.000 metros, o 2 d'agosto de 1998
- en 42.000 metros, o 3 de nobiembre de 1999

Retrieved from "http://an.wikipedia.org../../../s/h/e/Sheila_Herrero_a7b0.html"

Categoría: Esportistas aragoneses

##### Views

- Articlo
- Descusión
- Current revision

##### Rechirar

##### Atras luengas

- Deutsch
- Español